แบบรายงานสรุปผลการเข้ารับการอบรม
องค์การบริหารส่วนตำบลกะหรอ  อำเภอนบพิตำ  จังหวัดนครศรีธรรมราช

โครงการ/หลักสูตร/เรื่อง หลักสูตรศิลปะการพูดในที่ชุมชน รุ่นที่ 201
ชื่อ – สกุล  นางรัชฎา   สีขาว   ตำแหน่ง  นักจัดการงานทั่วไปชำนาญการ    สังกัด   อบต.กะหรอ
๑. จำนวนผู้เข้ารับการอบรมในครั้งนี้ :	จำนวน   29     คน
๒.  ผู้เข้ารับการอบรมในครั้งนี้ :  ผู้บริหาร ผู้นำ พิธีกร  ผู้ที่ทำหน้าที่เกี่ยวกับการพูดหรือผู้ที่สนใจทั่วไป
                                          ที่พร้อมจะปรับเปลี่ยนบุคลิกภาพทางการพูด  
๓. ระยะเวลาการฝึกอบรม : วันที่  25 - 28 กุมภาพันธ์  2565
๔. สถานที่อบรม : ณ  โรงแรมเคพาร์ค อำเภอเมือง จังหวัดสุราษฏร์ธานี  จัดโดยสถาบันพัฒนาศักยภาพผู้นำ
๕. วิทยากรมาให้ความรู้ : นายปรีชา  เรืองหวาน  นักประชาสัมพันธ์ นักฝึกอบรม ผู้เขียนหนังสือเคล็ดลับการพูด พิมพ์ครั้งที่ 4  อดีตวิทยากร วิทยาลัยการปกครอง สถาบันพัฒนาบุคลากรท้องถิ่น และคณะ	
๖. เอกสารที่ได้รับจากการอบรม : คู่มือการอบรม หลักสูตรศิลปะการพูดในที่ชุมชน 
๗. งบประมาณที่ใช้ไป : ค่าลงทะเบียน  เป็นเงิน  1,800.-บาท และค่าใช้จ่ายในการเดินทางไปราชการจาก             องค์การบริหารส่วนตำบลกะหรอ  2,876.-บาท รวมเป็นเงิน 4,676.- บาท (สี่พันหกร้อยเจ็ดสิบหกบาทถ้วน)
๘. ได้รับความรู้อะไรจากการเข้าอบรม ประชุม สัมมนา : 
   	วันที่ 1  ของการอบรม ( 25  กุมภาพันธ์  2565)  ลงทะเบียนรับเอกสารอบรม 
วันที่ 2-3  ของการอบรม ( 26 - 27  กุมภาพันธ์  2565)  วิทยากร  นายปรีชา  เรืองหวาน    
 ประเมินความรู้  ความเข้าใจในการอบรมการพัฒนาบุคลิกภาพและศิลปะการพูดในที่ชุมชน               โดยสถาบันพัฒนาศักยภาพผู้นำ ผลการประเมินก่อนการฝึกอบรม คะแนนเต็ม 25  คะแนน ได้ 18 คะแนน 
 วิทยากรเฉลยแบบประเมินพร้อมข้อเสนอแนะตามหัวข้อการประเมินทั้ง  25  ข้อ  ดังนี้
1. การที่จะเป็นนักพูดที่ดี  สิ่งสำคัญอันดับแรงคือต้องมีใจรักและศรัทธาในการพูด
2. ไม่มีโอกาสแก้ตัวเป็นครั้งที่สอง ในการสร้างความประทับใจครั้งแรก
3. บุคลิกภาพแบ่งออกเป็น 2 ลักษณะ คือ บุคลิกภาพภายในและบุคลิกภาพภายนอก
4. บุคลิกภาพที่ดี ไม่มีอาชีพที่กำหนด
5. บุคลิกภาพสามารถเปลี่ยนแปลงและปรับปรุงได้
6. นักพูดมืออาชีพจะมีความรู้สึกประหม่าทุกครั้งเมื่อจะต้องพูด
7. การสวมเสื้อผ้าที่ดี ไม่ควรเกิน 3 สี  (เสริม ผู้ชายเข็มขัดต้องสีเดียวดับรองเท้า  ผู้หญิงกระเป๋าถือ           ต้องสีเดียวกับรองเท้า)
8. การใช้สายตามองผู้ฟัง ยึดหลักการกระพริบตาตามปกติของสายตาและกวาสายตาให้ทั่วห้อง
9. ผู้พูดควรพูดให้ปากห่างจากไมโครโฟนประมาณ 5-6 นิ้ว
10. ผู้พูดควรยืนพูด เมื่อมีผู้ฟังเกิน 30 คน
11. เด็กจะมีสมาธิในการฟังน้อยกว่าผู้สูงอายุ

12. การพูดมี 4 ประเภท  ได้แก่ การพูดฉับพลัน  การพูดเตรียมตัว การพูดท่องจำ และการพูดจากต้นฉบับ
13. ในการพูดแนะนำตนเอง ควรบอกชื่อตัว-ชื่อสกุล ในตอนท้ายสุดของการพูดจะดีกว่าบอกในตอนแรก
14. ลักษณะของผู้พูดที่ดี คือ เตรียมให้พร้อม ซ้อมให้ดี และท่าสง่างาม
15. การทักทายผู้ฟังไม่ควรเกิน 3 ตำแหน่ง
16. การพูดที่เป็นธรรมชาติที่สุดคือการพูดเรื่องใกล้ตัว
17. การพูดที่ดีควรพูดให้เหมือนการเขียนเรียงความ ประกอบด้วย คำขึ้นต้น  เนื้อเรื่อง และคำลงท้าย
18. นักพูดที่ดีไม่ควรดื่มน้ำในขณะที่พูด
19. อาหารประเภทที่มีรสเผ็ด จะทำให้มีเสมหะมากกว่าปกติ
20. คำว่า “หมายกำหนดการ” ไม่สามารถให้ได้กับทุกคน หมายกำหนดการ น. เอกสารแจ้งกำหนดขั้นตอนของงานพระราชพิธีที่จะต้องอ้างพระบรมราชโองการ (ใช้เฉพาะกับในหลวง ที่มีพระบรมราชโองการ  ส่วนที่ไม่พระบรมราชโองการ ใช้กำหนดการ)
21. คำว่า “กราบเรียน” ใช้สำหรับผู้ที่มีตำแหน่ง ประธานองคมนตรี นายกรัฐมนตรี ประธานรัฐสภา ประธานสภาผู้แทนราษฎร ประธานวุฒิสภา ประธานศาลฎีกา ประธานศาลรัฐธรรมนูญ ประธานศาลปกครองสูงสุด ประธานกรรมการการเลือกตั้ง ประธานกรรมการสิทธิมนุษยชนแห่งชาติ ประธานกรรมการป้องกันและปราบปรามการทุจริตแห่งชาติ ประธานกรรมการตรวจเงินแผ่นดิน ผู้ตรวจการแผ่นดินของรัฐสภา รัฐบุรุษ
22.  เวลา 08.00 – 08.30 น.  อ่านว่า เวลาแปดนาฬิกาถึงเวลาแปดนาฬิกาสามสิบนาที
23.  คำว่า “ฮัลโหล”  ภาษาไทยจะแปลว่านรกต่ำๆ
24.  การพูดที่ดี  เพียง 30 วินาทีก็เห็นผล
25.  เครื่องสำอางทางสังคม ได้แก่ ขอบคุณ  ยินดี และขอโทษ
  ฝึกปฏิบัติการพูดแนะนำตนเอง
  ฝึกปฏิบัติการพูด  ข้อความ ฮะ ฮ่ะ ฮ่ะ ฮ้า...วันนี้  ใครไม่ได้มาฝึกพูดผู้นำ แล้วจะต้องเสียใจ  ฮะ ฮ่ะ ฮ่ะ ฮ้า....  
วิทยากรบรรยาย  ในหัวข้อ 
 บุคลิกภาพภายนอก  สามารถมองเห็นด้วยสายตา  ได้แก่  รูปร่างหน้าตาดี  การแต่งกายดีไม่จำเป็นต้องมีราคาแพง หรือยี่ห้อที่มีชื่อเสียง เมื่อแต่งแล้วทำให้ดูดีมีสง่า  การปรากฏกาย การพบกันครั้งแรกจะทำให้ผู้ที่พบเป็นจดจำบุคลิกลักษณะของแต่ละบุคคลได้  แต่ถ้าแต่งกายไม่เรียบร้อยก็จะไม่มีโอกาสแก้ตัวเป็นครั้งที่ 2  กริยาท่าทาง การสบสายตา  การใช้น้ำเสียง การใช้ถ้อยคำ  มีศิลปะการพูด ก้อเป็นส่วนสำคัญ
 บุคลิกภาพภายใน บุคลิกภาพภายในจะมีผลต่อบุคลิกภาพภายนอก เพราะถ้าภายในไม่มีแนวความคิดในการพัฒนาบุคลิกภาพแล้วจะไม่สามารถก่อให้เกิดการพัฒนาบุคลิกภาพได้  บุคลิกภาพภายในที่ดี คือ เป็นบุคคลที่มีความสามารถควบคุมอารมณ์ของตัวเองได้ดี มีความเชื่อมั่น  กระตือรือร้น  ความรอบรู้  ความคิดริเริ่ม ความจริงใจ   มีไหวพริบ  รับผิดชอบ  ความจำดี  มีคุณธรรม และมีอารมณ์ขัน 
  ถ้าท่านไม่อาจยืนพูดต่อหน้าชุมชนได้  อย่าปรารถนาเป็นผู้นำ
ศิลปะการพูดในที่ชุม  หมายถึง  กระบวนการถ่ายทอดความคิด  ความรู้สึกและประสบการณ์ โดยอาศัยทั้งศาสตร์และศิลป์ในการพูด เพื่อให้ผู้ฟังเชื่อถือ และปฏิบัติตาม
  วิธีการพูด
	  บอกเล่า / บรรยาย  	  ชักจูง / ชักชวน  	  บันเทิง

  โครงสร้างทางการพูด
	  ส่วนนำ  10 %   	  เนื้อเรื่อง  80 %  	  สรุปจบ  10 %
  ประเภทการพูด
	  พูดแบบท่องจำ	  พูดจากต้นฉบับ  	  พูดแบบเตรียมตัว       พูดแบบฉับพลัน
  พูดอย่างไรให้ชนะใจผู้ฟัง  ต้องคำนึงถึงข้อมูลที่สำคัญ  ได้แก่
	  จำนวนผู้ฟัง  ถ้าผู้ฟังมีจำนวนมากเท่าใด ผู้พูดก็สามารถพูดให้ผู้ฟังเกิดอารมณ์คล้อยตามได้มากยิ่งขึ้น
	  อายุ  มีส่วนสำคัญที่บ่งบอกความสนใจที่แตกต่างกันออกไป	
  เพศ  ความสนใจของเพศหญิงและเพศชายยังมีความแตกต่างกันมาก เพศชายส่วนมากมักจะสนในเรื่องการงาน กีฬา การเมือง เพศหญิงมักจะสนใจความสวยงาม เป็นต้น จึงจำเป็นต้องวิเคราะห์ดูว่าในปัจจุบันผู้ฟังส่วนใหญ่สนในเรื่องอะไร และสามารถกำหนดเรื่องที่จะพูดให้ใกล้เคียงกับสิ่งที่ผู้ฟังต้องการฟังได้อย่างเหมาะสม
  การศึกษา  ประสบการณ์ทางการศึกษาของผู้ฟัง นับได้ว่าเป็นตัวแปรที่น่าสนใจสำหรับผู้พูด โดยทั่วไปแล้วผู้ฟังที่มีการศึกษาสูงจะมีความเข้าใจในเนื้อหาได้อย่างรวดเร็วกว่าผู้ฟังที่มีการศึกษาน้อย สำหรับผู้ฟังที่มีการศึกษาน้อยผู้พูดควรจะพูดแบบจูงใจ เน้นอารมณ์และความรู้สึกน่าเชื่อถือให้มาก 	
  อาชีพ   อาชีพของผู้ฟังมีส่วนช่วยชี้ให้เห็นถึงสภาพทางสังคม ชีวิตความเป็นอยู่ ประสบการณ์ ความสนใจ เมื่อเรารู้ถึงอาชีพส่วนใหญ่ของผู้ฟังแล้วจะช่วยให้ผู้พูดได้เตรียมตัวหาข้อมูลที่เกี่ยวข้องกับอาชีพของผู้ฟังและนำไปพูดให้ผู้ฟังได้เหมาะสมมากยิ่งขึ้น
  ทัศคติ  ตามปกติผู้ฟังจะให้ความสนใจและตั้งใจฟังเฉพาะเรื่องที่สอดคล้องกับทัศนคติของเขาเท่านั้น ผู้ฟังจะเชื่อในเรื่องที่เขาเชื่อ และมักจะสนในในเรื่องที่เขาสนใจอยู่แล้ว หากผู้พูดพูดได้ไม่สอดคล้องกับหลักดังกล่าวนี้ย่อมจะไม่ประสบผลสำเร็จในการพูด ทางที่ดีผู้พูดควรสุ่มถามว่าผู้ฟังสนในฟังเกี่ยวกับเรื่องอไร ซึ่งจะดูดีกว่าเรื่องที่ไม่ตรงกับทัศนคติของผู้ฟังและจำให้ผู้พูดได้รับความนิยมอย่างสูง	
  สิ่งแวดล้อม  มีอิทธิพลต่อการพูดพอสมควร ผู้พูดควรคำนึงถึงความเชื่อ วัฒนธรรม ค่านิยม	และสถานที่ที่จะพูด บางครั้งอาจจะมองว่าเป็นเรื่องงมงาย เหลวไหล แต่การไปตำหนิย่อมก่อให้เกิดพิษภัยแก่ผู้พูดได้ง่าย แต่ถ้าผู้พูดหยิบยกประเด็นนี้ขึ้นมา ในทำนองยกย่อมชมเชย ย่อมก่อให้เกิดความนิยมศรัทธาแก่ผู้พูดได้ ในส่วนของสถานที่ถ้ามีโอกาสเลือกได้ควรเลือกแบบมีผนังปิดอย่างมิดชิด  เพื่อป้องกันเสียงรบกวนจากบริเวณนอกห้อง
  โอกาสและเวลาที่พูด  การศึกษาเรื่องโอกาสและเวลาที่จะพูด เป็นเรื่องจำเป็นอย่างยิ่งที่จะต้องเอาใจใส่และเตรียมการให้เหมาะสมกับโอกาสและเวลานั้น ๆ เช่น ไม่ควรพูดเวลาใกล้อาหารมื้อต่าง ๆ หรือ เวลาเลิกงาน เป็นต้น เพราะจะทำให้ผู้ฟังไม่ค่อยสนใจฟังถึงแม้ผู้พูดจะพูดีอย่างไรก็ตาม
  ประสบการณ์  เป็นสิ่งสำคัญอย่างยิ่ง ที่จะทำให้ผู้ฟังสนใจฟังตามคำพูดที่ว่า “ทำงาน 1 ปี ไม่เท่ากับได้ฟังผู้มีประสบการณ์มาพูด 1 ชั่วโมง” และถ้าผู้พูดสามารถรู้ได้ว่าผู้ฟังส่วนใหญ่มีประสบการณ์ทางด้านใด เช่น ด้านการเมือง  ด้านเศรษฐกิจ หรือด้านการขาย เป็นต้น เมื่อรู้ข้อมูลดีแล้วควรศึกษาค้นคว้าข้อมูลให้มากกว่าสิงที่ผู้ฟังรู้อยู่แล้ว ผู้ฟังจะสนใจและติดตามฟังอย่างต่อเนื่อง
  ข้อห้ามในการพูด
	  ล้วง   เช่นล้วงกระเป๋ากางเกง
	  แคะ  เช่น  แคะจมูก  แคะหู
  แกะ  เช่นแกะกระดุม  แกะแผลเป็น
  เกา  เช่นเกาแขน เกาขา เกาก้น
  โยก  เช่นโยกไหล่  โยกตัว

  ถอน  เช่นใช้เหรียญถอนหนวด ถอนขนผม
  ค้อน  เช่นใช้สายตาค้อนผู้ฟัง
  กระพริบ  เช่นกระพริบตาบ่อย / ถี่ มากเกินไป

  ฝึกพูด  ข้อความ  
***กินมันติดเหงือก  กินเผือกติดฟัน  กินทั้งมันกินทั้งเผือก  ติดทั้งเหงือกติดทั้งฟัน***
***เช้าฟาดฟักผัด  เย็นฟาดฝักผัด  เช้าฝาดฟักผัด  เย็นฝาดผัดฟัก****
***หมึกหกรดมุ้ง  มุ้งเลอะหมึกหมด  ซักหมึกมุ้งหด  มดมุดมุ้งหมาด***
***กรรมกร  		ขอนขว้าง  		กว้างไกล
   ไพรบึง		พรึงพรืด			ฝืดเคือง
   เครื่องไฟ		ไกว่เปล			เฉไฉ
   ไขว่าคว้า		กล้าแกร่ง		แคลงใจ
   ไส้กลวง		สรวงสวรรค์		ฟันเฟือง
   เครื่องราง 		ฟางข้าว  		เย้าแหย่***
***เปลี่ยนแปลง		แคลงใจ			ไหมพรม
   กลมกลืน		ฝืนกล้า			ฝ่าฟัน
   ควันไฟ		ใจกล้า			สาลี่
   คลี่ขจาย		ฟายฟูม			ตูมสนั่น
   หมั่นตรวจ		ชวดฉลู			ฟู่ฟ่า
   ล้าหลัง		พังพวย			รวยริน***
***จิบจับเจาเจ่าเจ้า		รังมา
   จอกจาบจั่นจรรจา		จ่าจ้า
   เค้าค้อยค่อยคอยหา		เห็นโทษ
   ซอนซ่อนซ้อนสริ้วหน้า		นิ่งเร้าเอาขวัญ***
***ดูหนูสู่รูงู		งูสุดสู้หนูสู้งู
   หนูงูสู้ดูอยู่		รูปงูทู่หนูมูทู
   ดูงูขู่ฝูดฝู้		พรูพรู
   หนูสู่รูงูงู		สุดสู้
   งูสู้หนูหนูสู้		งูอยู่
   หนูรู้งูงูรู้		รูปถู้มูทู

วิทยากรบรรยาย  ในหัวข้อ การพัฒนาบุคลิกภาพ
∞  การแต่งกาย  ควรแต่งกายให้เหมาะสมกับเพศและวัย ดูสะอาดเป็นระเบียบเรียบร้อย เข้ากับยุคสมัยนิยม เช่นการสวมเสื้อที่มีชายเสื้อไว้ในกางเกงหรือกระโปรง พร้อมรัดเข็มขัดให้เรียบร้อยและเลือกสวมเสื้อผ้าที่เป็นชุดสุภาพเหมาะสมกับโอกาสและสถานที่ เช่น งานมงคลสมรส ไม่ควรสวมเสื้อผ้าที่มีสีดำ สำหรับการเลือกเสื้อผ้าควรเลือกสวมเสื้อผ้าที่มีโทนสีใกล้เคียงกัน เช่น กางเกงสีกรมท่า เสื้อควรจะเป็นสีฟ้าหรือสีขาว  สำหรับสุภาพสตรีกรณีสวมกระโปรงให้อยู่ในระดับหัวเข่า กระเป๋าถือ เข็ดขัดและรองเท้าควรเป็นสีเดียวกัน เป็นต้น
∞  การปรากฏตัว  เมื่อถูกเชิญให้ออกไปพูด  ควรลุกขึ้นแล้วเดินขึ้นเวทีอย่างสง่าผ่าเผย บ่งบอกให้เห็นความกระตือรือร้น เดินหลังตรง อกผาย ไหล่ผึ่ง ศีรษะตรง มองไปข้างหน้าอย่างมั่นใจ ไม่ลุกลี้ลุกลน เดินขึ้นเวทีอย่างสง่างาม หากมีอาการประหม่าก็พยายามอย่าออกอาการให้คนอื่นเห็น
∞  การใช้โมโครโฟน  กรณีที่เป็นไมโครโฟนแบบมีขาตั้ง  ให้หมุนปรับตรงกลางของขาตั้งไมโครโฟน ซึ่งมีลักษณะเป็นเกลียวให้หมุนทวนเข็มนาฬิกา เมื่อได้ระดับแล้วก็ให้หมุนกลับคืน ในการปรับไมโครโฟนให้ปรับไมโครโฟนให้ตรงกับปาก ไม่ใช้ปรับปากให้ตรงกับไมโครโฟน  โดยปกติแล้วปากไม่ควรห่างจากไม่โครโฟนเกิน 5-6 นิ้ว  กรณีเป็นไมโครโฟนแบบขาตั้ง ไม่ควรถอดไมโครโฟนออกจากขาตั้ง และที่สำคัญซึ่งพบเห็นบ่อยคือการเคาะไมโครโฟนหรือพูดฮัลโหลเทส เพราะผู้รับผิดชอบได้ตรวจสอบเป็นอย่างดีแล้ว ถ้าไม่แน่ใจให้ใช้มือลูบที่ไมโครโฟนก่อน เพื่อป้องกันเสียงที่ไม่พึงประสงค์ออกมาให้คนอื่นได้ยิน  ขณะพูดควรหลีกเลี่ยงการจับสายไมโครโฟน
∞  สายตา  สามารถถ่ายทอดความรู้สึกจากผู้พูดไปสู่ผู้ฟัง ผู้พูดจะต้องสบตาหรือกวาดสายตาไปที่ผู้ฟังอย่างทั่วถึง และตลอดเวลาที่พูด หลีกเลี่ยงการมองในที่สูง หรือที่ต่ำเป็นเวลานานมองเพียงจุดใดจุดหนึ่ง ซึ่งอาจจะทำให้ผู้ฟังคิดว่าตัวเองไม่สำคัญอาจจะไม่สนใจฟังหรือลุกขึ้นเดินหนีไปจากที่ตรงนั้นได้ และในขณะที่พูดก็ไม่ควรมองผู้ฟังแบบค้อนสายตาหรือกระพริบตามากกว่าปกติ และไม่ควรสวมแวนตาที่มีกระจกสีดำ
∞  การยืน  ลักษณะการยืนจะต้องมั่นคงให้ทิ้งน้ำหนักลงบนเท้าทั้งสองข้าง อย่าทิ้งน้ำหนักเพียงข้างใดข้างหนึ่ง เท้าทั้งสองข้างห่างกันประมาณ 1 คืบ หรือวางเท้าแบบเข็มนาฬิกา 10.15  นาที  โดยเฉพาะสุภาพสตรีไม่ควรวางเท้าให้เกิน 10.15 นาที (เอ้อเสียเวลา อ้าเสียอนาคต) ในการยืนลักษณะนี้ ถ้ามีแท่นพูดควรเอามือวางไว้บนแทนพูด ถ้าไม่มีแทนพูด ควรปล่อยแขนให้ห้อยลงตามลำตัวตามสบาย
∞  การเคลื่อนไหว  พยายามหลีกเลี่ยงการเคลื่อนไหวอย่างไร้จุดหมาย ควรเคลื่อนไหวตามจังหวะของการพูดที่เหมาะสมดูเป็นธรรมชาติ ไม่ว่าจะเป็นการเดินต้องทรงตัวให้สง่างาม สำหรับการนั่งควรนั่งตัวตรง ถ้ามีโต๊ะให้เอามือวางไว้ที่โต๊ะ เพื่อให้ง่ายในการใช้มือประกอบท่าทางหากมีของหล่นในขณะพูดและจำเป็นเก็บของนั้นก็ให้ก้มเก็บด้วยความระมัดระวัง หรือถ้าจะต้องเดินไปทางด้านหลังควรจะเดินถอยหลังดีกว่าหันก้นให้คนฟัง
∞  ศีรษะ  ใช้ประกอบการโค้ง  พยักหน้า  สั่นหน้า ผงกศีรษะเท่าที่จำเป็น ส่วนประกอบของศีรษะที่สำคัญคือ ทรงผม ควรดูดี  การหวีผมแบบเปิดหน้าผากหรือผูกผมจะดีกว่าผมปิดหน้า
∞  มือ  ใช้แสดงการประกอบท่าทางในการนับจำนวน บอกขนาด รูปร่าง ทิศทาง การให้และการปฏิเสธ ถ้าไม่มีความเป็นต้องมือก็ให้กำมือหลวมๆ ไว้ข้างลำตัวซึ่งจะทำให้ดูดีกว่าการใช้มือเคลื่อนไหวแบบไม่มีจุดหมาย เมื่อมีการเชิญผู้ฟังแสดงความคิดเห็นให้ใช้วิธีผายมือซึ่งจะดีดีกว่าการชี้นิ้วไปที่ผู้ฟัง
∞  น้ำเสียง  เสียงเป็นสื่อกางที่ผู้พูดส่งถึงผู้ฟัง โดยบอกอารมณ์และความรู้สึกของผู้พูด ลักษณะเสียงที่เหมาะสม คือ ต้องพูดให้เสียงดังฟังชัดถ้อยชัดคำ ถูกต้องตามอักขระวิธี ออกเสียงควบกล้ำ ร  ล ถูกต้องชัดเจนมีจังหวะที่พอเหมาะ ไม่ช้าหรือเร็วเกินไป อย่าออกเสียงที่ไม่มีความหมาย เช่น เอ้อ อ้า นะครับ นะค่ะ และคำอื่น ๆ ซึ่งเป็นขยะคำพูด ในขณะพูดไม่พูดในทำนองการอ่านหนังสือ หรือแบบท่องจำ ควรพูดด้วยน้ำเสียงแสดงออกถึงความจริงใจเป็นธรรมชาติ

∞  พูดในเชิงบวก  พยายามพูดในทางบก มองโลกในแง่ดีไม่พูดพาดพิงถึงบุคคลอื่นที่ไม่ได้อยู่ในสถานที่นั้นใน         ทางลบ เว้นแต่การยกย่องชมเชย ไม่พูดกำกวม คำประเภทสองแง่สองง่าม หรือพูดถึงอวัยวะที่ต่ำกว่าสะดือ  
	การใช้ศิลปะการแสดงประกอบการพูด ไม่เพียงแค่ช่วยให้เกิดการสื่อความหมายที่ชัดเจนเท่านั้น แต่ยังช่วยให้ผู้พูดคลายอาการประหม่า ทำให้ร่างกายปรับตัวเป็นธรรมชาติ การเคลื่อนไหเหล่านั้น ทำให้ผู้พูดสามารถควบคุมอากับกิริยาและสภาวะทางร่างกายของตนได้ดีขึ้น

วิทยากรบรรยาย  ในหัวข้อ คุณลักษณะของผู้พูดที่ดี
1.  ก่อนพูดเรื่องใดก็ตามควรศึกษาค้นคว้าเรื่องที่จะพูดให้เข้าใจอย่างท่องแท้ มีการวิเคราะห์กลุ่มผู้ฟัง ฝึกจัดเรียงลำดับความคิดในเรื่องที่จะพูดให้เป็นระบบ และดูเป็นธรรมชาติ
2. บุคลิกท่าทางน่าเชื่อถือ มีน้ำเสียงจริงจัง พูดมีจังหวะ แบ่งวรรคตอนเป็นธรรมชาติ อย่าบอกจุดอ่อนให้ผู้ฟังทราบ เช่น เป็นการพูดครั้งแรก หรือ เข้าใช้ให้มาพูดแทนคนอื่น เป็นต้น
3. มีความเป็นกันเองกับผู้ฟัง ทำให้ผู้ฟังเกิดความสบายใจ 
4. เริ่มต้นด้วยการเปิดการพูดอย่างทรงประสิทธิภาพ เป็นการพูดการพูดแบบ “มีอะไรให้ฉันบ้าง” กับผู้ฟัง  จับความสะดุดใจและอย่างฟังต่อเนื่อง ตั้งแต่ต้นจนจบ และอยากฟังอีกเมื่อมีโอกาส
5. ประสานสายตาดีเยี่ยม  ค่อยๆกวาดสายตามองไปยังจุดหมาย อย่างเป็นมิตร ห้ามเหลือบมองหรือมองแบบค้อนสายตา
6. มีความกระกระตือรือร้น
7. ใช้ท่าทางประกอบการพูดได้อย่างเหมาะสม กิริยาท่าทางดูเป็นธรรมชาติ
8. ดูไร้ร่องรอยของความตื่นประหม่า  ไม่กลัว  ไม่อาย ไม่เคอะเขิน มีความร่าเริงตลอดเวลาของการพูด 
9. การควบคุมน้ำเสียง มีลีลาจังหวะในการพูที่ดี เน้นเสียงหนักเบา พูดเสียงชัดเจน มีการหยุดพูดชั่วคราว ก่อนที่จะเข้าสู่ข้อความอันเร้าใจ ขณะพูดเมื่อมีการปรบมือควรเว้นจังหวะการพูดจนกว่าจะสิ้นเสียงปรบมือ
10. การรักษาเวลาในการพูด  ควรพูดให้ตรงเวลาตามที่กำหนด รักษาระยะเวลาให้พอเหมาะกับเนื้อหาที่จะพูด  โดยเฉพาะอย่างยิ่งเวลาใกล้อาหารเที่ยงหรืออาหารเย็น ไม่ควรพูดเกินเวลา ถึงแม้ว่าผู้พูดจะพูดดีสักเพียงใดผู้ฟังอาจจะไม่สนใจฟังได้
11. การแต่งกายเหมาะสม
12. เมื่อพูดใกล้จบควรพูดทิ้งท้ายสรุปด้วยการพูดปิดอย่างเชิญชวนเชื่อมต่อกับเนื้อหาสาระที่พูดเสมอและลื่นไหลไอย่างเป็นธรรมชาติ  คำปิดจะช่วยให้ผู้ฟังจดจำ และรู้สึกว่าจุดที่ชี้มีความหมายอยากติดตามฟังอีกเมื่อมีโอกาส
ในการพูดแต่ละครั้ง ถ้าหากผู้พูดมีการเตรียมตัวในการพูดเป็นอย่างดีก็จะทำให้ผู้ฟังเกิดความเลื่อมใส ศรัทธา ความนิยมชมชอบต่อตัวผู้พูด อยากฟังอีกเมื่อมีโอกาส มีการตอบรับที่ดี สำหรับนักพูดหน้าใหม่แล้วไม่ควรมองข้ามคุณลักษณะของผู้พูด ถ้าหากมองข้ามแล้วผู้ฟังจะรู้สึกว่าผู้พูดพูดแล้วไม่น่าเชื่อถือ ไม่ใช่มืออาชีพ และอาจจะตกม้าตายในระหว่างพูด

  ฝึกปฏิบัติการพูดเรื่องขำขัน
  ฝึกปฏิบัติการพูดเรื่องฉับพลัน
  ประกวดสุนทรพจน์  มอบโล่รางวัลผู้ชนะการประกวดสุนทรพจน์
  รับมอบเกียรติบัตร 
เป็นอันเสร็จสิ้นการฝึกอบรม
๙. ความรู้ที่ได้นำไปปฏิบัติในตำแหน่งหน้าที่อย่างไร :  มีความรู้ ความเข้าใจเกี่ยวกับการพูดในที่ชุมชนมากขึ้นสามารถนำความรู้ที่ได้รับจากการฝึกอบรมมาใช้ในการปฏิบัติหน้าทีพิธีกร ให้คำแนะนำแก่ผู้ที่สนใจได้  
๑๐. ปัญหา/อุปสรรคที่เจอจากการอบรม ประชุม สัมมนา :  ไม่มี
๑๑. ความต้องการสนับสนุนจากผู้บังคับบัญชา :  ควรสนับสนุนให้บุคลากรในองค์การบริหารส่วนตำบลกะหรอ            เข้ารับการฝึกอบรมในลักษณะนี้เพิ่มเติม......................…………………………………………………………………………………..
๑๒. ข้อเสนอแนะ  :  ควรให้บุคลากรในองค์การบริหารส่วนตำบลกะหรอ เข้ารับการฝึกอบรมในลักษณะนี้อย่างต่อเนื่อง

(ลงชื่อ)         รัชฎา  สีขาว        ผู้รายงาน
              (นางรัชฎา  สีขาว)

